**INTERESNE DEJAVNOSTI ZA PRVOŠOLCE**

**Šolsko leto 2018/19**

Pripravili smo seznam interesnih dejavnosti, ki jih bo vaš otrok v letošnjem šolskem letu lahko obiskoval po pouku. Vemo, da šolsko delo vzame veliko časa in moči, zato vam predlagamo, da z otrokom izberete tako dejavnost, kjer se bo sprostil in počel tisto, kar ga res veseli.

Mentor interesne dejavnosti, ki bo potekala na šoli, bo vašega otroka "vzel" iz oddelka podaljšanega bivanja in ga po končani uri pripeljal nazaj v učilnico.

Zaradi števila prijavljenih lahko v prihodnjih dneh še usklajujemo posamezne termine. V takih primerih vas prosimo za razumevanje in kooperativno sodelovanje.

Dejavnosti, ki jih boste izbrali, označite v razpredelnici na priloženem listu. List oddajte razredničarki **najkasneje do petka, 7. 9. 2018.**

# POP PLESNI PROGRAM (1. razred)

Mentorica: **Saša Hodnik** (Plesno mesto)

Plesne vaje bodo potekale enkrat tedensko po 45 minut, otroci pa bodo nastopili tudi na dveh velikih prireditvah in nekaj manjših nastopih.

Cena za 8 vaj je 50 € (v Ljubljani je cena za enak program 68 €). Zneske boste poravnali preko položnice, ki vam jo bodo izstavili za vsak semester posebej (novembra, januarja in marca).

Plesne vaje bodo potekale enkrat tedensko, in sicer v četrtek, od 14.30 do 15.15, v telovadnici šole na Tržaški 2.

Prva vaja bo v četrtek, 27. 9. 2018.

# PLESNI PROGRAM PETKA PLEŠE (1. do 3. razred)

Mentorji: **Plesna šola Petka**

Na zabaven način bomo na različno glasbo, od lirične do popularne, spoznavali plesne korake in gibe različnih plesnih zvrsti ter jih povezovali v atraktivne koreografije.

Otroci bodo pridobili na koordinaciji, gibčnosti, orientaciji, motoriki, ritmičnem posluhu, lepi drži, sproščenosti in osvojili odlično plesno predznanje za nadaljevanje svoje plesne poti v posamezni zvrsti plesa. Svoje znanje vam bomo pokazali na dveh nastopih (ni vstopnine).

Vaje bodo potekale enkrat tedensko po 60 minut.

Cena za 8 vaj je 40 €, oz. 152 € za 32 vaj (ob takojšnjem plačilu vam priznamo 5% popust), drugi otrok plača polovično ceno.

Termin: ponedeljek, 15.00−16.00, v mali telovadnici Ivana Cankarja.

Prvo srečanje bo v ponedeljek, 24. 9. 2018.

# OTROŠKI PEVSKI ZBOR MIŠKOLINI (1. razred)

Mentorica: **Ljubica Jelovšek**

Učenci boste peli, igrali na male inštrumente in pripravili najmanj tri manjše nastope za starše in sošolce. Dejavnost je brezplačna.

Vaje bodo potekale vsak torek, od 13.15 do 14.00, v učilnici na Tržaški 2.

Prvo srečanje bo v torek, 25. 9. 2018.

# TENIS – Teniška šola (1. razred)

Mentor: **Peter Tomc**

Program je namenjen razvoju otrokovih motoričnih sposobnosti, vzgoji, druženju s sovrstniki in spoznavanje teniške igre in vrste različnih športov (tenis = zabava). Pri vadbi uporabljamo teniške žogice s prilagojenim odbojem, nižje mreže, teniški loparji so manjši in prilagojeni starosti otroka. Otroci potrebujejo primerna oblačila ( trenirko) ostalo opremo zagotovimo mi. Program obsega 35 vadbenih enot (45 min).

Med prazniki in počitnicami vadba odpade. Po treh letih vadbe se bo potrebno odločiti, ali bo otrok nadaljeval z načrtnim tekmovalnim procesom ali pa z rekreativno vadbo.

Cena je 25 €/mesec in je fiksna, kar pomeni, da se v primeru odsotnosti učenca, počitnic ali praznikov ne zmanjša. Cena se ustrezno zmanjša samo v primeru daljše odsotnosti zaradi bolezni (več kot 14 dni). Vodja Šole mini tenisa je g. Peter Tomc, trener tenisa.

Informacije po telefonu 041 782 399 ali po e-pošti peter.tomc@gmail.com

Vadba bo 1 x tedensko ob petkih, od 13.10 do 13.55, v telovadnici šole na Tržaški 2.

Pričetek v petek, 21. 9. 2018.

# NARAVNE OBLIKE GIBANJA (1. razred)

Mentor: **Sašo Jarc**

Naravne oblike gibanja so osnovna, za življenje pomembna gibanja. Srečamo jih na celotni razvojni poti človeka. Obvladovanje različnih oblik gibanja nam omogoča kakovostnejše življenje. Zato se bomo pri naših urah posvetili vsem oblikam naravnega premikanja telesa po prostoru: plazenju in lazenju, hoji in teku, plezanju, skakanju (v daljino, v višino in v globino) ter padanju. Posvetili se bomo tudi raznim metom in lovljenjem različnih predmetov. V vsakdanjem življenju pa se pogosto pojavljajo tudi sestavljena gibanja, ki jih prav tako prištevamo k naravnim oblikam gibanja. To so potiskanja, vlečenja, upiranja ter dviganja in nošenja.

Dejavnost bo potekala vsak ponedeljek, od 15.40 – 16.25, v telovadnici na Tržaški 2.

Prvo srečanje bo v ponedeljek, 24. 9. 2018.

# MOŽGANČKANJE (1. razred)

Mentorici: **Irena Brenčič in Jelena Tomić Čiča**

Spontano učenje poteka ob igri ter v vsakdanjem življenju, ko se običajno sploh ne zavedamo, da se učimo. Na tem bodo temeljile tudi naše aktivnosti. Izvajali bomo aktivnosti in igre za otroke, ki temeljijo na spoznanjih o razvoju in delovanju možganov in učenju. Večina teh izhaja iz programa NTC učenja in so naslednje:

* gibalne igre (vrtenje, skakanje, koordinacija, ravnotežje, grafomotorika …),
* igre pomnjenja (karte, sestavljanke, asociacije …),
* miselne igre (uganke, problemska vprašanja …).

Cilj naših dejavnosti je spodbujanje miselnega razvoja, kar pozitivno vpliva na razvoj otrokovih potencialov.

Delo bomo sproti prilagajali številu in potrebam vključenih otrok. Včasih bo ena tema obravnavana več ur zaporedoma, zato bo lažje, če bodo otroci dejavnost redno obiskovali.

Dejavnost je brezplačna.

Potekala bo ob torkih, od 7.00 do 7.45, v učilnici 105.

Prvo srečanje bo v torek, 25. 9. 2018.

# NOGOMET (1. razred)

Mentor: **Gašper Stržinar**

Pri urah nogometa se bomo naučili kakšen nov nogometni trik in se predvsem zabavali s najpomembnejšo postransko stvarjo na svetu. Otroke bomo navajali na delo v skupini in tovariško pomoč. Otroci potrebujejo copate, kratke hlače in kratko majico. Dejavnost je brezplačna.

Izvajali jo bomo v telovadnici na Tržaški 2, vsak torek, od 7.05 do 7.50.

Pričetek v torek, 25. 9. 2018.

# ŠIVILJSKI KROŽEK (1. razred)

Mentorica: **Urša Ocepek**

Vse, ki bi se radi urili v šivanju, natančnosti in vztrajnosti, vabim na šiviljski krožek. Šivali bomo na različne materiale (papir, karton, filc, blago …) in šivanje kombinirali tudi z nekaterimi likovnimi področji in tehnikami.

Srečevali se bomo ob petkih, od 7.00 do 7.45, v učilnici 106 na Tržaški 2.

Prvo srečanje bo v petek, 28. 9. 2018.

# ČEBELARSKI KROŽEK (1.-3. razred)

Mentorica: **Jožica Gruden Ciber**

Čebele v naravi opravljajo pomembno nalogo. Od njih je odvisna tudi hrana, ki jo uživamo ljudje, zato skrbimo in varujmo naše čebele. Zato je delo čebelarja zelo pomembno.

Vsi ki vas čebele  in delo čebelarja v čebelnjaku veseli, se pridružite čebelarskemu krožku.

Dejavnost bo potekala ob sredah, od 15.15. do 16.00, ali po dogovoru.

Prvo srečanje bo v sredo, 26. 9. 2018, v učilnici 201, na Tržaški 2.

# JUDO (1.-2. razred)

Mentor: **Miha Košak**

Judo je moderna [japonska](https://sl.wikipedia.org/wiki/Japonska) [borilna veščina](https://sl.wikipedia.org/wiki/Borilna_ve%C5%A1%C4%8Dina). ki vključuje borbo stoje in na tleh, [mete](https://sl.wikipedia.org/w/index.php?title=Met&action=edit&redlink=1), [padce](https://sl.wikipedia.org/w/index.php?title=Padec&action=edit&redlink=1), [vzvode](https://sl.wikipedia.org/wiki/Vzvod). Tako je na prvi pogled zelo podoben [rokoborbi](https://sl.wikipedia.org/wiki/Rokoborba) in je v osnovi ena izmed najbolj razširjenih oblik le-te. Namen juda je tudi v razvoju celega človeka skozi dolgotrajno vadbo, tako v pomenu fizičnega razvoja (zdravje, borba in samoobramba, šport) kakor razvoja razuma, osebnosti in doseganja notranjega miru.

Cena vadbe je 26 eur/mesec za 2 x tedensko vadbo.

Vadba bo mogoča v sredo in petek, od 15:45 do 16:30, v telovadnici DO JO FIT, [Pod Hruševco 42, Vrhnika](https://maps.google.com/?q=Pod+Hru%C5%A1evco+42,+Vrhnika&entry=gmail&source=g)

Prvo srečanje bo v  petek 14.9.2018.